האן דאק-סו

קוריאה זהו שם קוריאני; שם המשפחה הוא האן. האן דאק-סו (בקוריאנית: 한덕수 נולד ב-18 ביוני 1949) הוא פוליטיקאי, דיפלומט וכלכלן דרום קוריאני, שמכהן כראש ממשלת קוריאה הדרומית מאז מאי 2022. האן נכנס לתפקידו לאחר שכיהן בו בעבר בין השנים 2007 ל-2008, תחת הנשיא רו מו-היון, והוא האדם החמישי בהיסטוריה שכיהן בתפקיד זה פעמיים. בנוסף לכהונתו כראש ממשלה, האן שימש גם כשגריר דרום קוריאה בארצות הברית מ-2009 עד 2012, ולאחר מכן כיו"ר איגוד הסחר הבינלאומי של קוריאה בין השנים 2012 ל-2015. האן דאק-סו נולד בשנת 1949 בעיירה צ'ונג'ו (אנ') בדרום קוריאה. הוא סיים את לימודיו התיכוניים במקום לידתו ולאחר מכן המשיך ללימודי כלכלה באוניברסיטה הלאומית של סיאול, שם קיבל את תואר הראשון בשנת 1971. הוא עבר ללמוד באוניברסיטת הרווארד בארצות הברית, שם קיבל תואר שני בכלכלה ב-1979 ודוקטורט באותה התחום ב-1984, מה שהכשיר אותו לכהן במשרות בכירות במגזר הציבורי והבינלאומי של דרום קוריאה. האן דאק-סו החל את דרכו המקצועית בשנת 1970 בשירות המס הלאומי של דרום קוריאה, וב-1974 הוא הצטרף למועצה לתכנון כלכלי, גוף ממשלתי שאחראי לפיתוח וליישום מדיניות כלכלית ותוכניות פיתוח ארציות. ב-1982, האן עבר למשרד המסחר, התעשייה והאנרגיה, ובמהלך השנים הועלה בדרגות עד שהפך לסגן שר בין השנים 1997 ל-1998. תקופת כהונתו כסגן שר התמקדה במשבר הפיננסי של אסיה ב-1997, משבר שהשפיע קשות על כלכלת קוריאה הדרומית ודרש ניהול מדיניות כלכלית מורכבת ורגישה. לאחר שעזב את תפקיד סגן השר, האן מונה לשר לענייני סחר מ-1998 עד 2000. במסגרת תפקיד זה, הוא ניהל משא ומתן בינלאומי עם ממשלות זרות, ועסק בקידום היחסים הכלכליים והמסחריים של דרום קוריאה ברחבי העולם. האן הפך לשר האוצר במרץ 2005. במהלך תקופת כהונתו התמודד עם אתגרים כלכליים רבים והוביל מדיניות פיסקלית ששמרה על יציבות כלכלית במדינה. מאוחר יותר, הוא כיהן לזמן קצר כממלא מקום ראש הממשלה בין ה-14 במרץ 2006 ל-19 באפריל 2006. הוא התפטר מתפקיד שר האוצר ביולי 2006 והפך ליועץ נשיאותי מיוחד לענייני הסכמי סחר חופשי. ב-9 במרץ 2007, לאחר התפטרותה של האן מיונג-סוק, האן דאק-סו מונה כראש הממשלה של דרום קוריאה על ידי הנשיא רו מו-היון. מינויו עבר בהצבעה על ידי האספה הלאומית ואושר ב-2 באפריל 2007. הוא עזב את התפקיד ב-29 בפברואר 2008, עם כניסת לי מיונג-באק, לנשיאות והוחלף בתפקיד על ידי האן סונג-סו. לאחר שסיים את כהונתו כראש הממשלה נבחר ב-2009 על ידי הנשיא לי מיונג-באק לשמש כשגריר דרום קוריאה בארצות הברית. בתפקיד זה, האן מילא תפקיד מרכזי במשא ומתן על הסכם הסחר החופשי בין ארצות הברית וקוריאה (KORUS FTA) , שהיה אחד ההסכמים המשמעותיים ביותר בין שתי המדינות, וחיזק את הקשרים הכלכליים והמסחריים ביניהן. לפני שחזר לתפקיד ראש הממשלה ב-2022, האן דאק-סו כיהן כחבר סגל באוניברסיטת הונגיק (אנ') ובאוניברסיטת טאנגוק (אנ'), שם מילא תפקידים שונים בהוראה ובמחקר. באפריל 2022 הנשיא הנבחר יון סוק-יאול הכריז על מינויו לתפקיד ראש הממשלה. במהלך דיוני האישור שלו האן הצהיר כי ייצוב הכלכלה יהיה בראש סדר העדיפויות שלו, בתקופה בה דרום קוריאה, כמו רבות ממדינות העולם, מתמודדת עם תקופה של אי ודאות כלכלית ופיננסית. המפלגה הדמוקרטית ומפלגת הצדק שהחזיקו ברוב המושבים באספה הלאומית החרימו את האישור שלו מה שהציב בפניו אתגרים הפוליטיים לא פשוטים. עם זאת, הוא אושר בסופו של דבר במאי 2022 והפך לראש הממשלה המבוגר ביותר בתולדות דרום קוריאה, בגיל 72 ו-11 חודשים. בפברואר 2024, לאחר שהוצגה תוכנית ממשלתית להגברת הקבלה לבתי ספר לרפואה, אלפי רופאים הפסיקו לעבוד במחאה, בטענה שזה יפגע באיכות השירות במערכת הבריאות. המחאה גרמה לעיכובים ניכרים בהליכים הכירורגיים ובטיפול הרפואי. האן הורה על אמצעי חירום כדי להילחם במשבר, כגון שימוש בטלרפואה, ריבוי ניתוחים בבתי החולים הציבוריים ופתיחת מרפאות צבאיות. ב-22 בפברואר, האן הודיע כי התראת הבריאות של דרום קוריאה תועלה ל"חמורה" במהלך פגישת ניהול אסונות. כמה ימים לאחר מכן, האן הודיע שדרום קוריאה תשלח רופאים צבאיים ורופאי קהילה כדי להילחם במצב החירום המתמשך. באפריל 2024 מפלגת כוח העם של קוריאה, מפלגתו של הנשיא יון סוק-יאול, נתקלה בתבוסה חמורה בבחירות הכלליות. המפלגה הדמוקרטית שהייתה באופוזיציה זכתה ב-161 מתוך 254 מושבים הזמינים לבחירה, ומפלגת כוח העם סיימה עם רק 90 מושבים. בסך הכל, המפלגה הדמוקרטית והמפלגות השותפות שלה השיגו 175 מושבים מתוך 300 המושבים הזמינים, כאשר מפלגת כוח העם ושותפותיה ספגו תבוסה חמורה עם רק 108 מושבים. הבוחרים ברובם בחרו לתת אמון למפלגה הדמוקרטית המנסה לשנות את פרספקטיבת הממשלה. התוצאות האלו השפיעו ישירות על המפלגה השולטת והובילו להתפטרות מספר בכירים בממשלה. המנהיג של מפלגת כוח העם, האן דונג-הון, וגם האן דאק-סו, יחד עם שלושת היועצים הבכירים של הנשיא יון הציעו להתפטר מתפקידיהם בעקבות התבוסה הקשה שחוו המפלגה. האן נשוי לצ'וי אה-יונג ואין לו ילדים. מקבל מסדר ההצטיינות האזרחית, מדליית מוגונגווה (2013 אות הצטיינות, פס כחול (2012) מדיה וקבצים בנושא האן דאק-סו בוויקישיתוף האן דאק-סו, ברשת החברתית פייסבוק האן דאק-סו, ברשת החברתית אינסטגרם "[속보] 윤 대통령, 한덕수 국무총리 임명". The Korea Economic Daily (בקוריאנית). 2022-05-21. נבדק ב-2022-05-22. "Former Chairmen of the Korea International Trade Association". "Former Prime Minister Han Duk-soo Appointed as the Next KITA Chairman". Nam, Hyun-woo (3 באפריל 2022). "Yoon nominates Han Duck-soo as prime minister". The Korea Times. {{cite news}}: (עזרה) Park, Jong-o (4 באפריל 2022). "Just who is Han Duck-soo, the public service veteran Yoon tapped to be his PM?". The Hankyoreh. {{cite news}}: (עזרה) "S. Korean president nominates new PM", Xinhua (People's Daily Online), 9 March 2007. "Han Duck-soo - South Korea at COP28". nations-united.org. נבדק ב-2024-02-22. "New S.Korean PM nomination approved by National Assembly", Xinhua (People's Daily Online), 2 April 2007. "Ambassador Kirk Speaks About the Benefits a U.S.-Korea Trade Agreement will Bring to American Businesses and Workers". United States Trade Representative (באנגלית). נבדק ב-2024-02-23. Lee, Kevin (2022-04-03). "Han Duck-soo nominated as 1st prime minister of the Yoon's administration". The Korea Post (בקוריאנית). נבדק ב-2024-02-23. Jun-tae, Ko (2022-04-03). "Han Duck-soo nominated as prime minister". The Korea Herald (באנגלית). נבדק ב-2024-02-22. "S. Korea's incoming president nominates his prime minister". AP News (באנגלית). 2022-04-03. נבדק ב-2024-02-22. Sang-ho, Song (2022-05-21). "(LEAD) Yoon appoints Han as prime minister after parliamentary confirmation". Yonhap News Agency (באנגלית). נבדק ב-2024-02-22. "Han Duck-soo appointed prime minister after rocky confirmation process". Korea JoongAng Daily (באנגלית). 2022-05-22. נבדק ב-2024-02-22. "South Korea trainee doctors walk out in protest against reforms". Al Jazeera (באנגלית). נבדק ב-2024-02-24. "South Korea health alert raised to 'severe' over doctors walkout". NBC News (באנגלית). 2024-02-23. נבדק ב-2024-02-24. "South Korea health alert raised to 'severe' amid doctor walkout". The Japan Times (באנגלית). 2024-02-23. נבדק ב-2024-02-24. Kim, Jack (2024-02-28). "South Korea to send military doctors to hospitals amid doctors' protest". נבדק ב-2024-02-28. חיים איסרוביץ, ‏בדרך למפץ פוליטי בדרום קוריאה: "מקבל בצניעות את רצון העם", באתר מעריב אונליין, 11 באפריל 2024 Yu, Seon-hui (15 באפריל 2022). "Paintings by Wife of Prime Minister Nominee Han Duck-soo Sold to Hyosung Group and Booyoung Housing for Tens of Millions of Won". Kyunghyang Shinmun. {{cite news}}: (עזרה)